Ана Ахматова
Спомен за слънце в сърцето слабее…

Превод от руски: Иван Николов, 1974

chitanka.info

Спомен за слънце в сърцето слабее.

Вехне трева.

Сняг подранил е и вятър го вее

едва-едва.

В тесни канали водата зловещо

стине без звук.

Всичко е свършено, чакаш ли нещо

някога тук?

Стеле се в празно небе разпростряна

ива една.

Все пак добре е, че няма да стана

ваша жена.

Спомен за слънце в сърцето слабее.

Сън? Или мрак?

Тази нощ сигурно вън ще навее

първия сняг.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.